Telematiese Dienste bestuur 'n tegnologieplatform wat satelliet-, selfoon-, webgebaseerde en videokonferensie-tegnologie integreer. Die ateljee op kampus saai uit na 22 verspreide leersentrums dwarsoor Suidelike Afrika en wêreldwyd d.m.v. Internetstroming.
Vanuit die ateljee op die Stellenbosch-kampus word die geënkodeerde sein via die Intelsat
17-satelliet op 66.0°O uitgesaai. Die voetspoor dek die grootste deel van die Afrika-vasteland. Studente kommunikeer met die aanbieder in die ateljee deur van selfoontegnologie gebruik te maak, of via 'n webkoppelvlak. Die telematiese platform is ook beskikbaar vir gebruik deur eksterne kliënte om sodoende hulle korporatiewe opleiding en professionele ontwikkeling te verbeter.